Malena Ernman

Sara Magdalena Ernman (twieldet fl-4 ta' Novembru 1970) hija kantanta operistika Żvediża. Ernman hi artista versatili fejn barra li tkanta opri u operetti, hi tkanta wkoll chansons, cabaret, jazz, dehret ukoll fi mużikals. Illum il-ġurnata, Malena Erman hi l-aktar kantanta tal-opri imfittxija ġewwa l-Iżvezja. Hija hi membru fl-Akkademja Rjali Żvediża tal-Mużika. Malena rebħet id-dritt li tirrapreżenta lill-Iżvezja fil-Festival tal-Eurovision 2009, bid-diska "La voix" miktuba minn Fredrik Kempe.

 Melodifestivalen 2009 u l-Eurovision 

Wara diversi kunċerti u opri, nhar it-28 ta' Novembru, 2008 ġie mħabbar li Malena Ernman kienet se tidħol fil-Melodifestivalen 2009 għall-Festival tal-Eurovision 2009 bil-kanzunetta "La voix" b'lirika ta' Fredrik Kempe. Nhar it-28 ta' Frar, 2009 ikkompetiet fir-raba' semifinali tal-Melodifestivalen f'Malmö u ġiet imħabbra bħala waħda mill-finalisti.Agnes och Malena Ernman till Globen Nhar l-14 ta' Marzu, Malena akkwistat id-dritt biex tirrapreżenta lill-Iżvezja fil-fażi finali tal-konkors. L-Iżvezja ħadet sehem fl-ewwel semifinali u kantat fil-ħames post. Fi tmiem din is-semifinali, Ernman kisbet post fil-finali.Det här är det störstaSweden: Malena Ernman to Moscow! "La voix" hi l-ewwel kanzunetta Żvediża fil-Eurovision li parti sostanzjali mil-lirika tagħha hu bil-Franċiż.

 Diskografija 
My Love (BIS) 
Cabaret Songs (BIS)
Songs in Season (Nytorp Musik)
Nachtgesänge (Col legno)  
The High Mass (Deutsche Grammophone)

 DVD 
Die Fledermaus (Glyndebourne Festival Opera)  
Julie (Boesmans) 
Hercules (William Christie)

 Ħajja personali 
Hija miżżewġa lill-attur Svante Thunberg u flimkien għandhom żewġt itfal bniet: il-kantanta Beata Ernman u l-attivitsta ambjentali Greta Thunberg.

 Referenzi 

 Ħoloq esterni

 Sit uffiċjali

Kategorija:Nies ħajjin
Kategorija:Twieldu fl-1970
Kategorija:Kantanti Żvediżi
Kategorija:Kontestanti fil-Festival tal-Eurovision
Kategorija:Kontestanti fil-Melodifestivalen
Kategorija:Rebbieħa tal-Melodifestivalen